Pungkasané saka pamaréntahan Wangsa Xià 夏, ya iku nalika kadadéan haruhara kang ana ing Wangsa Xià 夏. Saliyané iku uga amarga ana gangguan lan serangan saka njaba kang ora tau mandheg. Sawisé Jié 桀 munggah ana ing singgasana, dhèwèké uga ora ngupayakaké kanggo ngowahi kaanan, malahan sansaya ndadra lan luwih kejem kang ndadèkaké para bangsawan duwé inisiatif kanggo mbalélo. Nalika taun 1600 SM, pamimpin saka suku Shāng 商, Tāng 汤/湯 ngabung karo bebrayan liyané kanggo nggulingaké Wangsa Xià 夏, lan ngedegaké Wangsa Shāng 商.